# Manual del visualitzador d'imatges

2006 2007 Projecte de documentació del GNOME
2002 2003 2004 Sun Microsystems
2000 Eliot Landrum
2000 La Free Software Foundation
2008, 2009 Joan Duran (jodufi@gmail.com)
Projecte de documentació del GNOME

Teniu permís per a copiar, distribuir i/o modificar aquest document, sota els termes de la Llicència de documentació lliure GNU (GFDL), versió 1.1 o qualsevol versió publicada posteriorment per la Free Software Foundation, sense seccions invariants, sense texts de portada i sense texts de contraportada. Podeu trobar una còpia de la GFDL en aquest enllaç o en el fitxer COPYING-DOCS distribuït amb aquest manual.

Aquest manual forma part d'una col·lecció de manuals del GNOME distribuïts sota la GFDL. Si voleu distribuir aquest manual independentment de la col·lecció, podeu fer-ho afegint una còpia de la llicència al manual, tal com es descriu a la secció 6 de la llicència.

Molts dels noms que les empreses utilitzen per a distingir els seus productes i serveis es consideren marques comercials. Quan aquests noms apareguin en qualsevol documentació del GNOME, si els membres del Projecte de documentació del GNOME han estat avisats pel que fa a les marques, els noms apareixeran en majúscules o amb les inicials en majúscules.

EL DOCUMENT I LES VERSIONS MODIFICADES DEL DOCUMENT S'OFEREIXEN SOTA ELS TERMES DE LA LLICÈNCIA DE DOCUMENTACIÓ LLIURE DE GNU, TENINT EN COMPTE QUE:

1. EL DOCUMENT S'OFEREIX «TAL COM ÉS», SENSE CAP TIPUS DE GARANTIA, NI EXPLÍCITA NI IMPLÍCITA; AIXÒ INCLOU, SENSE LIMITAR-S'HI, LES GARANTIES QUE EL DOCUMENT O LA VERSIÓ MODIFICADA DEL DOCUMENT NO TINGUI DEFECTES, SIGUI COMERCIALITZABLE, SIGUI ADEQUAT PER A UN ÚS CONCRET O NO INFRINGEIXI CAP LLEI. TOT EL RISC PEL QUE FA A LA QUALITAT, EXACTITUD I RENDIMENT DEL DOCUMENT O LA VERSIÓ MODIFICADA DEL DOCUMENT ÉS VOSTRE. EN CAS QUE EL DOCUMENT RESULTÉS DEFECTUÓS EN QUALSEVOL ASPECTE, VÓS (NO PAS L'ESCRIPTOR INICIAL, L'AUTOR O CAP ALTRE COL·LABORADOR) ASSUMIU TOT EL COST DE MANTENIMENT, REPARACIÓ O CORRECCIÓ. AQUESTA RENÚNCIA DE GARANTIA CONSTITUEIX UNA PART ESSENCIAL D'AQUESTA LLICÈNCIA. NO S'AUTORITZA L'ÚS DE CAP DOCUMENT O VERSIÓ MODIFICADA DEL DOCUMENT EXCEPTE SOTA AQUESTA RENÚNCIA DE GARANTIA; I

2. EN CAP CAS I SOTA CAP INTERPRETACIÓ LEGAL, JA SIGUI PER AGREUJAMENT (INCLOENT-HI LA NEGLIGÈNCIA), CONTRACTE O ALTRE CAS, L'AUTOR, L'ESCRIPTOR ORIGINAL, QUALSEVOL DELS COL·LABORADORS O DISTRIBUÏDORS DEL DOCUMENT O UNA VERSIÓ MODIFICADA DEL DOCUMENT NI CAP PROVEÏDOR D'AQUESTES PARTS NO SERAN RESPONSABLES DAVANT DE NINGÚ PER CAP DANY DIRECTE, INDIRECTE, ESPECIAL, ACCIDENTAL O CONSECUTIU DE QUALSEVOL TIPUS; AIXÒ INCLOU, SENSE LIMITAR-S'HI, ELS DANYS PER PÈRDUA DE CLIENTS, INTERRUPCIONS DE LA FEINA, FALLADA O MALFUNCIONAMENT DE L'ORDINADOR, O QUALSEVOL ALTRA PÈRDUA O DANY RELACIONAT AMB L'ÚS DEL DOCUMENT I LES VERSIONS MODIFICADES DEL DOCUMENT, FINS I TOT SI S'HA INFORMAT AQUESTA PART DE LA POSSIBILITAT D'AQUESTS DANYS.

Jens Finke
Projecte de documentació del GNOME
Angela Boyle
Projecte de documentació del GNOME
Stuart Ellis
Projecte de documentació del GNOME
Sun Equip de documentació del GNOME
Sun Microsystems
Eliot Landrum
Projecte de documentació del GNOME
Federico Mena Quintero
Projecte de documentació del GNOME
Manual del visualitzador d'imatges (versió 2.8)
Febrer de 2007

Projecte de documentació del GNOME

Projecte de documentació del GNOME

Manual del visualitzador d'imatges (versió 2.7)
Febrer de 2004

Equip de documentació del GNOME de Sun

Projecte de documentació del GNOME

Manual de l'Eye of GNOME (versió 2.6)
Novembre de 2003

Equip de documentació del GNOME de Sun

Projecte de documentació del GNOME

Manual de l'Eye of GNOME (versió 2.5)
Setembre de 2003

Equip de documentació del GNOME de Sun

Projecte de documentació del GNOME

Manual de l'Eye of GNOME (versió 2.4)
Gener de 2002

Equip de documentació del GNOME de Sun

Projecte de documentació del GNOME

Manual de l'Eye of GNOME (versió 2.3)
Octubre de 2002

Equip de documentació del GNOME de Sun

Projecte de documentació del GNOME

Manual de l'Eye of GNOME (versió 2.2)
Agost de 2002

Equip de documentació del GNOME de Sun

Projecte de documentació del GNOME

Manual de l'Eye of GNOME (versió 2.1)
Juliol de 2002

Equip de documentació del GNOME de Sun

Projecte de documentació del GNOME

Manual de l'Eye of GNOME (versió 2.0)
Maig de 2002

Equip de documentació del GNOME de Sun

Projecte de documentació del GNOME

Guia d'usuari de l'Eye of GNOME
2000

Eliot Landrum eliot@landrum.cx

Federico Mena Quintero federico@gnu.org

Projecte de documentació del GNOME

Aquest manual descriu la versió 2.18 del visualitzador d'imatges.

Comentaris

Per a informar d'un error o fer algun suggeriment sobre el visualitzador d'imatges o aquest manual, seguiu les indicacions a la pàgina de comentaris del GNOME.

Manual d'usuari per al visualitzador d'imatges Eye of GNOME.

## Introducció

El visualitzador d'imatges Eye of GNOME us permet visualitzar des de fitxers d'imatge individuals fins a grans col·leccions d'imatges.

### Com iniciar el visualitzador d'imatges

Podeu iniciar el visualitzador d'imatges de les maneres següents:

- Obriu un fitxer d'imatges en el Nautilus.

- Seleccioneu Gràfics Visualitzador d'imatges en el menú d'Aplicacions.

- Executeu `eog` des de l'indicador d'un terminal com ara el gnome-terminal o des del diàleg Executa una aplicació.

### Com tancar el visualitzador d'imatges

Per a tancar la finestra actual del visualitzador d'imatges seleccioneu Fitxer Tanca o premeu Ctrl W.

### Tipus de fitxers compatibles

El visualitzador d'imatges és compatible amb diversos formats de fitxers d'imatge. Es poden obrir els formats d'imatge següents:

- ANI - Animació

- BMP - Windows Bitmap

- GIF - Graphics Interchange Format

- ICO - Icona del Windows

- JPEG - Joint Photographic Experts Group

- PCX - PC Paintbrush

- PNG - Portable Network Graphics

- PNM - Portable Anymap del joc d'eines PPM

- RAS - Sun Raster

- SVG - Scalable Vector Graphics

- TGA - Targa

- TIFF - Tagged Image File Format

- WBMP - Wireless Bitmap

- XBM - X Bitmap

- XPM - X Pixmap

El visualitzador d'imatges permet desar en els formats següents:

- BMP - Windows Bitmap

- ICO - Icona del Windows

- JPEG - Joint Photographic Experts Group

- PNG - Portable Network Graphics

És possible que el visualitzador d'imatges pugui obrir i desar altres formats d'imatge, en funció de la configuració del sistema i d'altres aplicacions que tingueu instal·lades.

### Característiques del visualitzador d'imatges

El visualitzador d'imatges té nombroses funcions que ajuden a visualitzar les imatges. Podeu ampliar, reduir o visualitzar la imatge a pantalla completa. El visualitzador d'imatges utilitza una quantitat de memòria baixa independentment del nivell d'ampliació.També podeu girar la imatge que esteu visualitzant i invertir-la.

La vista de la col·lecció us permet visualitzar i editar col·leccions d'imatges. En aquesta vista les operacions d'imatge es poden aplicar de cop a totes les imatges seleccionades.

El visualitzador d'imatges té un sistema especial per a fotografies de càmeres digitals i mostra les metadades EXIF registrades amb la imatge. Aquesta característica necessita que estigui instal·lada la biblioteca libexif en el sistema. Totes les modificacions realitzades en imatges JPEG són sense pèrdua. Això significa que en desar imatges JPEG girades i invertides no es tornarà a comprimir la imatge. A més a més totes les metadades disponibles (com EXIF) es conservaran i s'actualitzaran.

## Primers passos

Quan inicieu el visualitzador d'imatges, es mostrarà la finestra següent:

Finestra d'inici del visualitzador d'imatges

Mostra la finestra principal del Visualitzador d'imatges. Conté la barra de títol, la barra d'eines i l'àrea de visualització. La barra de menú conté els menús Fitxer, Edita, Visualitza i Ajuda.

La finestra del visualitzador d'imatges conté els elements següents:

Barra de menú

  Els menús en la barra de menú contenen totes les ordres que necessiteu per a treballar amb imatges amb el visualitzador d'imatges.

Barra d'eines

  La barra d'eines conté un subconjunt de les ordres a què podeu accedir des de la barra de menú. Per a mostrar o ocultar la barra d'eines, seleccioneu Visualitza Barra d'eines.

Àrea de visualització

  L'àrea de visualització mostra el fitxer d'imatge.

Barra d'estat

  La barra d'estat proporciona informació sobre la imatge. Per a mostrar o ocultar la barra d'estat, seleccioneu Visualitza Barra d'estat.

Col·lecció d'imatges

  La col·lecció d'imatges mostra totes les imatges compatibles en el directori de treball actual. Es mostra després de carregar una imatge. Per a mostrar o ocultar la col·lecció d'imatges, seleccioneu Visualitza Col·lecció d'imatges o premeu F9.

Subfinestra d'informació d'imatge

  La subfinestra d'informació d'imatge proporciona informació sobre la imatge actual, per exemple les metadades EXIF (si estan disponibles). Es mostra després de carregar una imatge. Per a mostrar o ocultar la subfinestra d'informació d'imatge, seleccioneu Visualitza Informació d'imatge o premeu Ctrl I.

La majoria d'accions del visualitzador d'imatges es poden realitzar de maneres diferents. Per exemple, podeu obrir un fitxer de les maneres següents:

- Arrossegueu un fitxer d'imatge a la finestra del visualitzador d'imatges des d'una altra aplicació o finestra.

- Feu un doble clic a un fitxer d'imatge en el gestor de fitxers o una altra aplicació.

- Trieu Fitxer Obre i seleccioneu un fitxer d'imatge en el diàleg Carrega una imatge.

- Premeu Ctrl O i seleccioneu un fitxer d'imatge en el diàleg Carrega una imatge.

## Visualització d'imatges

### Com obrir una imatge

Per a obrir una imatge, realitzeu els passos següents:

1. Seleccioneu Fitxer Obre o premeu Ctrl O.

2. En el diàleg Carrega una imatge, seleccioneu el fitxer que voleu obrir.

3. Feu clic a Obre. El visualitzador d'imatges mostra el nom del fitxer d'imatge a la barra de títol de la finestra.

Per a obrir una altra imatge, seleccioneu un altre cop Fitxer Obre. El visualitzador d'imatges obre cada imatge en una finestra nova.

### Com visualitzar les imatges d'una carpeta

Per a visualitzar totes les imatges d'una carpeta, realitzeu els passos següents:

1. Obriu una de les imatges de la carpeta (vegeu la ).

2. Obriu la col·lecció d'imatges; per fer-ho, seleccioneu Visualitza Col·leccio d'imatges o premeu F9.

La col·lecció mostra miniatures de totes les imatges compatibles de la carpeta. Podeu navegar per les imatges si feu clic a una imatge de la col·lecció, seleccioneu l'opció apropiada del menú Anar o premeu Alt Esquerra o Alt Dreta.

Per a visualitzar totes les imatges del directori a pantalla completa, seleccioneu Visualitza Pantalla sencera o premeu F11. Per a visualitzar-les en una projecció de diapositives, seleccioneu Visualitza Projecció de diapositives o premeu F5. Per a tornar a la vista de la col·lecció, premeu la tecla Esc o Ctrl W. Per a més informació sobre com personalitzar la projecció de diapositives, vegeu la .

### Com desplaçar una imatge

Per a desplaçar-se per una imatge que és més gran que la finestra de la imatge o la vista en pantalla completa, podeu utilitzar els mètodes següents:

- Utilitzeu les tecles de cursor en el teclat.

- Arrossegueu la imatge per a moure-la en la finestra (això significa que arrossegueu la imatge en la direcció oposada en què voleu desplaçar-la: per a desplaçar-la cap avall, arrossegueu-la cap amunt de la finestra).

- Utilitzeu les barres de desplaçament de la finestra.

### Com ampliar

Podeu ampliar o reduir la imatge de les maneres següents:

- Utilitzeu la roda de desplaçament del ratolí. Desplaçar cap avall redueix, desplaçar cap amunt amplia.

- Seleccioneu Visualitza Amplia o Visualitza Redueix. Per a restaurar la imatge a la mida original, seleccioneu Visualitza Mida normal. Per a fer que la imatge s'ajusti a la finestra, seleccioneu Visualitza Millor ajust.

- Utilitzeu els botons d'ampliar de la barra d'eines. Normal restaurarà la imatge a la mida sense escalar original. Ajusta canviarà la mida de la imatge de manera que s'ajusti a la finestra si aquesta és massa gran.

- Utilitzeu el teclat. Per a ampliar, Ctrl+ o +. Per a reduir, Ctrl- o -. Per a tornar a la mida normal, Ctrl 0 o 1. Per a escalar la imatge per a ajustar-la a la finestra, premeu F.

Quan una imatge s'amplia per a ajustar-la a la finestra, en canviar la mida de la finestra també es canviarà el nivell d'ampliació, de manera que la imatge continuarà ajustada a la finestra.

### Com visualitzar una imatge a pantalla completa/projecció de diapositives

Per a visualitzar la imatge utilitzant tota la pantalla, seleccioneu Visualitza Pantalla completa.

Els quadres, els marcs de finestra o les barres de menú no són visibles quan una imatge es mostra d'aquesta manera. Per a tornar a la visualització normal, premeu Esc, F11 o Ctrl W.

En utilitzar el ratolí o el teclat podeu ampliar o desplaçar-vos per la imatge de la mateixa manera que quan es mostra en una finestra.

Si teniu diverses imatges en una col·lecció podeu prémer Espai o utilitzar les tecles de cursor dreta/avall per a avançar a la imatge següent. Es tornarà a la imatge anterior en prémer Retrocés o en utilitzar les tecles de cursor esquerra/amunt.

En aquest cas també podeu utilitzar el mode de projecció de diapositives, on el visualitzador d'imatges canvia automàticament a la imatge següent de la col·lecció. Podeu iniciar una projecció de diapositives seleccionant Visualitza Projecció de diapositives o prement F5. La projecció de diapositives fa una pausa/continua en prémer P. Per a aturar la projecció de diapositives, premeu Esc, F5 o Ctrl W. Per a més informació sobre com personalitzar la projecció de diapositives, vegeu la .

## Manipulació d'imatges

Totes les manipulacions d'imatges s'apliquen a la vegada a totes les imatges seleccionades. Les modificacions es realitzen a la memòria i alteren els fitxers originals del disc només quan les imatges es desen amb la funció de desar (vegeu la ).

### Com invertir una imatge

Per a invertir una imatge en l'eix horitzontal de la imatge, seleccioneu Imatge Inverteix horitzontalment.

Per a invertir una imatge en l'eix vertical de la imatge, seleccioneu Imatge Inverteix verticalment.

### Com girar una imatge

Per a girar una imatge 90 graus en el sentit de les agulles del rellotge, seleccioneu Imatge Gira cap a la dreta.

Per a girar una imatge 90 graus en el sentit contrari a les agulles del rellotge, seleccioneu Imatge Gira cap a l'esquerra.

### Com desfer una acció

Per a desfer una acció d'invertir o de girar, seleccioneu Edita Desfés o premeu Ctrl Z .

### Com suprimir una imatge

Per a moure una imatge a la paperera, seleccioneu Edita Mou a la paperera. Això mou el fitxer a la carpeta de la paperera. D'aquesta manera es poden moure diverses imatges a la paperera: primer seleccioneu-les totes.

Per a restaurar una imatge de la paperera, obriu la carpeta de la paperera amb el gestor de fitxers Nautilus i moveu el fitxer d'imatge a una altra carpeta. Per a suprimir de manera permanent la imatge, buideu la paperera. Per a saber més sobre com utilitzar la paperera vegeu la guia d'usuari.

També podeu utilitzar la tecla Supr per a moure una imatge a la paperera; en aquest cas el sistema us demanarà confirmació.

## Desat d'imatges

El visualitzador d'imatges sempre intenta triar el mètode de desar amb menys impacte en les dades d'imatge. Per exemple, si una imatge no modificada es desa amb un nom diferent en el mateix format, el fitxer simplement es copia. Si la biblioteca libjpeg està disponible en el sistema, totes les modificacions d'imatges JPEG es realitzen sense perdre informació de la imatge.

### Com desar una imatge

Per a desar una imatge, seleccioneu Fitxer Desa. La imatge es desarà amb el mateix nom i tipus de fitxer. Per tant, no cal que deseu les imatges no modificades.

### Com desar una imatge amb un nom diferent

Per a desar una imatge amb un nom diferent o convertir-la a un tipus de fitxer diferent, seleccioneu Fitxer Anomena i desa.

Indiqueu el nom de fitxer en el camp Nom del diàleg Desa la imatge i feu clic a Desa. El fitxer es desarà per defecte en la carpeta actual. El visualitzador d'imatges intenta determinar el tipus de fitxer utilitzant el sufix del nom de fitxer. Si la imatge s'ha de desar en una altra carpeta o la detecció de tipus de fitxer no funciona, amplieu el diàleg fent clic a Navega per unes altres carpetes. Això us permet navegar per les carpetes i indicar el tipus de fitxer des d'un quadre desplegable.

Podeu desar múltiples imatges a la vegada: vegeu la secció següent.

### Com desar múltiples imatges

Desar múltiples imatges a la vegada us permet convertir diverses imatges a un altre format o assignar-los noms de fitxer similars.

Per a desar múltiples imatges, seleccioneu les imatges i trieu Fitxer Anomena i desa. Es mostrarà la finestra següent:

Diàleg d'anomena i desa per a múltiples imatges

Mostra el diàleg Anomena i desa de l'Eye of GNOME quan es desen múltiples imatges.

La carpeta on es desaran les imatges s'especifica al quadre desplegable Carpeta de destinació. Inicialment aquesta carpeta s'estableix a l'actual. Seleccioneu Altres... des del quadre desplegable per a obrir un diàleg estàndard d'obertura de carpetes per a navegar pel sistema de fitxers. El nom de fitxer resultant per a cada imatge es determina pel Format del nom del fitxer. L'esquema del nom de fitxer es construeix amb caràcters senzills i etiquetes especials. Hi ha disponibles les etiquetes especials següents:

- Nom de fitxer (%f) - Nom de fitxer original sense el sufix del format de fitxer

- Comptador (%n) - Número incrementat automàticament (comença en el comptador especificat).

Tot excepte aquestes etiquetes especials es considera text normal.

El format de la imatge es determina pel quadre desplegable després de la definició de l'esquema. Seleccioneu un format d'imatge específic o utilitzeu l'opció com està per a establir el mateix format que utilitza el fitxer original.

La secció Opcions us permet suprimir tots els caràcters d'espai per subratllats en el nom de fitxer resultat si s'activa Reemplaça els espais per subratllats. El quadre de selecció Inicia el comptador a determina a quin número s'inicia el comptador si utilitzeu l'etiqueta %n en l'especificació del format del fitxer.

La secció Previsualització del nom del fitxer del diàleg mostra el nom de fitxer resultat d'acord amb els paràmetres anteriors per a un nom de fitxer d'exemple de les imatges seleccionades.

## Impressió d'imatges

### Com establir els paràmetres de la pàgina

Abans d'imprimir heu d'establir els paràmetres de la pàgina que us agradaria utilitzar. Per a fer-ho seleccioneu Fitxer Configuració de la pàgina.

En el diàleg Configuració de la pàgina podeu seleccionar la mida del paper i l'orientació. Si és possible, seleccioneu la impressora per a tenir els marges de la pàgina establerts correctament.

### Com imprimir una pàgina

Per a imprimir una pàgina, realitzeu els passos següents:

1. Seleccioneu Fitxer Imprimeix

2. En el diàleg Imprimeix, seleccioneu la impressora que voleu utilitzar de la llista.

3. Feu clic a Imprimeix. El visualitzador d'imatges iniciarà l'impressió.

Les imatges que són massa grans per a la pàgina s'escalaran automàticament per a ajustar-se a la pàgina. Les imatges que són més petites que la pàgina s'hi centren.

Tingueu en compte que el visualitzador d'imatges no informa del progrés mentre imprimeix. Durant aquest breu instant de temps la interfície d'usuari no respondrà.

### Com ajustar una imatge a la pàgina

Potser no voleu que la imatge sigui centrada o voleu escalar-la encara més. Per a fer-ho, obriu el diàleg Imprimeix (vegeu la ) i seleccioneu la pestanya Paràmetres de la imatge, que proporciona les opcions següents:

- Les opcions en la secció Posició us permeten canviar la ubicació de la imatge en la pàgina.

- També és possible ubicar la imatge en la pàgina arrossegant-la en el camp de Previsualització

- Les opcions de la secció Mida us permeten escalar la imatge al vostre gust. El canvi d'escala està limitat per la mida de la imatge o per la mida de la pàgina, segons la condició que es trobi primer.

- L'opció Unitat us permet canviar la unitat mètrica que utilitzen les opcions de la pestanya Paràmetres de la imatge. Quan modifiqueu aquesta opció, es converteixen els valors dels altres camps en conseqüència.

## Personalització la barra d'eines

La barra d'eines predeterminada del visualitzador d'imatges només conté un conjunt bàsic d'elements per a mantenir-la simple. Però podeu modificar la barra d'eines si preferiu un conjunt diferent.

### Com modificar la barra d'eines

Si voleu modificar la barra d'eines cal que obriu l'editor de la barra d'eines; per a fer-ho aneu a Edita Barra d'eines. Es mostrarà la finestra següent:

La finestra de l'editor de la barra d'eines

Mostra la finestra de l'editor de la barra d'eines de l'Eye of GNOME

Conté els elements que no són a la barra d'eines i l'element separador. Ara podeu editar la barra d'eines:

- Per a afegir elements nous a la barra d'eines, arrossegueu-los des de l'editor de la barra d'eines a la barra d'eines.

- Per a suprimir elements de la barra d'eines, arrossegueu-los des de la barra d'eines a l'editor de la barra d'eines.

- Per a organitzar els elements de la barra d'eines, arrossegueu-los a la posició nova de la barra d'eines.

Quan acabeu d'editar la barra d'eines, feu clic al botó Tanca de la finestra de l'editor de la barra d'eines. Això tancarà l'editor de la barra d'eines i activarà la barra d'eines modificada.

### Com reiniciar la barra d'eines

Per a desfer els canvis de la barra d'eines i tornar al format predeterminat, realitzeu els passos següents:

1. Obriu l'editor de la barra d'eines (vegeu la ).

2. Feu clic en el botó Reinicia als predeterminats.

3. Feu clic en el botó Tanca per a tancar l'editor de la barra d'eines. La barra d'eines s'haurà reiniciat al format predeterminat.

## Preferències

Podeu canviar les preferències si aneu a Edita Preferències. Podreu canviar les opcions per a la visualització d'imatges i les projeccions de diapositives. Els canvis s'apliquen de manera immediata a totes les finestres obertes.

### Visualització de la imatge

Millores de la imatge

  Seleccioneu l'opció Suavitza les imatges en ampliar-les per habilitar el suavitzat quan canvieu el factor d'ampliació de la imatge. Si seleccioneu aquesta opció, se suavitzaran les imatges per a millorar la qualitat de visualització mentre es veuen amb el visualitzador d'imatges.

  Si seleccioneu l'opció Orientació automàtica, les imatges es giraran en carregar-se d'acord amb les seves metadades. Per exemple, els retrats es giraran automàticament en format vertical. Fixeu-vos que aquesta funció necessita que la etiqueta d'orientació sigui correcta en les metadades de la imatge i per tant no funciona amb totes les imatges. El gir no es desa fins que no deseu la imatge girada (vegeu la ).

Parts transparents

  Seleccioneu una de les opcions següents per a determinar com mostra el visualitzador d'imatges les parts transparents d'una imatge:

  - Com a patró de quadrats

    Visualitza les parts transparents de la imatge com un patró de quadrats.

  - Com a color personalitzat

    Visualitza les parts transparents de la imatge com un color sòlid que indiqueu. Feu clic en el botó de selecció de color per a seleccionar un color.

  - Com a fons

    Visualitza les parts transparents de la imatge com el color de fons de l'aplicació visualitzador d'imatges.

### Projecció de diapositives

Ampliació de la imatge

  Seleccioneu l'opció Ajusta totes les imatges a la pantalla per a redimensionar les imatges i ajustar-les a la pantalla durant la projecció de diapositives. Si no seleccioneu aquesta opció, les imatges que són més petites que la mida de la pantalla no es redimensionaran per a ajustar-les a la pantalla.

Seqüència

  Seleccioneu l'opció Seqüència en bucle per a fer un cicle sense final a través de les imatges en la projecció de diapositives. Si no seleccioneu aquesta opció, la projecció de diapositives tornarà a la vista de la col·lecció després de mostrar l'última imatge.

  Utilitzeu el quadre de selecció Canvia d'imatge després de ... segons per a especificar quant temps es visualitzarà cada imatge en la projecció de diapositives. Si establiu aquest valor a zero, la funció d'avançar automàticament es desactiva i només està disponible la navegació manual (vegeu la ).

Eye of GNOME